**Dagsorden møde i Takstgruppen**

Mødedato: 21. september 2023

Mødetid: Kl. 12.30-14.30

Mødested: Teams (virtuelt)

Mødeleder: Bjarne Hansen

Referent: Thorbjørn Aagaard

|  |  |  |  |
| --- | --- | --- | --- |
|  | |  | |
|  | |  | |
|  | |  | |
|  | |  | |

1. **Velkomst**Formand for takstgruppen Bjarne Hansen byder velkommen.  
     
   Kort nyt fra fællessekretariatet:  
   Orientering om arbejdet med de vejledende tillægstakster – gruppen på pause grundet sygdom.

Vejledninger vedr. takstfilen på fællessekretariatets hjemmeside.

Obs på deadline den 15. november for indlevering af budgettakster for 2024 (jf. takstfilen 2024).

1. **Dagens møde**  
   Vi tager udgangspunkt i de emner, som takstgruppens medlemmer har sendt til fællessekretariatet.   
   Kommunerne starter med kort indledning til emnet - hvorfor har man rejst emnet?  
     
   Herefter er der fælles drøftelse i plenum. Ønsket er at kommunerne bidrager med eksempler til inspiration og drøftelse.
2. **Indkomne emner fra kommunerne til erfaringsudveksling**

Lemvig Kommune har fremsendt følgende emner:  
  
Fra Økonomisystem til Takstfil

* + Hvordan og hvilke arbejdsprocesser har man sat op så man får de oplysninger ud af økonomisystemet, som man skal bruge.
  + Hvordan fordeles ”fælles” udgifter på tilbud med forskellige §§’er. F.eks. delt ledelse, bygningsdrift m.m.

Fra takstfil til Socialtilsynets økonomital

* + Hvordan og hvilke arbejdsprocesser har man sat op så man får de oplysninger ud af økonomisystemet/Takstfilen som man skal bruge.

Randers - og Norddjurs Kommuner har fremsendt følgende emne:

Emne: Håndtering af hensættelser i takstfilen/årsrapporter   
  
Fx: Hvordan håndteres ’udligning’ mellem små tilbud?

Norddjurs Kommune har fremsendt følgende emner:

|  |
| --- |
| Emne: Håndtering af nye tilbud/afdelinger i takstfilen og regnskaber. |
| Emne: Hvordan håndteres (kendte) enkeltmandsprojekter og tillægsydelser i takstbudgetter og takstregnskaber? |
| Emne: Hvordan arbejder andre kommuner med håndtering af befordringen mellem borgers hjemadresse og aktivitetstilbud  Uddybning:  I Norddjurs Kommuner har vi et ret stort arbejde og går forholdsvis meget i detaljer med at finde oplysninger for noget, der reelt er små-beløb.  Hvordan arbejder andre med dette? Gennemsnitsbetragtninger eller andet…) |
| Emne: Opgørelse af borgerrelaterede timer – hvad indregnes og hvad fraregnes   Uddybning:  Vi har set forskellige modeller for, hvad der regnes med.  Hvad gør andre? |
| Emne: Akkumulering af store underskud over flere år i takstregnskaber hhv. den samlede udvikling.   Vi kan se, at der også er andre kommuner, der akkumulerer ret stor underskud fra år til år, og som det formentlig ikke vil være muligt at indhente/nedbringe. Hvordan skal vi forholde os til det?  Uddybning: Norddjurs Kommune er blandt de kommuner i takst-samarbejdet, der har opbygget et forholdsvis stort et underskud takstmæssigt.  Men når vi ser på regnskabstallene for vores tilbud under voksen-socialområdet, der opgøres i forbindelse med Norddjurs Kommunes ordinære regnskab, så har langt de fleste enheder ikke et underskud.  Det skyldes, at der i forbindelse med regnskabsafslutningen er praksis for at omplacere budgetter inden for fagudvalgets område mellem driftsenheder med underskud og driftsenheder med overskud.  Driftsenhederne på socialområdet kan derved få dækket et underskud via omplacering af budget fra eksempelvis ældreområdet, hvorved enheden regnskabsmæssigt går i balance.  Denne praksis medfører blandt andet, at vi i Norddjurs Kommune ikke kan genkende det meget store underskud i takstfilen, da det ikke har sammenhæng til det driftsmæssige resultat i den kommunale regnskabsmæssige sammenhæng.  Er der andre kommuner, der anvender samme praksis?  Og hvordan håndteres det i givet fald i takstfilen? |
| Emne: Håndtering af reguleringer i takstfilen  Eksempler ønskes på, hvordan andre kommuner arbejder med reguleringer, og hvad der indregnes. Punktet skal forstås som et bredt spørgsmål til de andre kommuner ift., hvad de regulerer for i forbindelse med opgørelse af takstudviklingen?  Uddybning:  Eksempelvis har vi i Norddjurs Kommune korrigeret takstudviklingen fra 2022 til 2023 for budgetmidler til ekstra ledelse på voksen-socialområdet.  Midlerne blev givet politisk i forbindelse med budgetforhandlingerne for 2023-2026, men de nåede ikke at blive udmøntet til driftsenhederne inden takst-arbejdet, og derfor var de ikke en del af takst-budgettet.  Har de andre kommuner mon andre områder/forhold, som de forholder sig til/justerer for i deres opgørelser?  Og har nogle kommuner praksis for faste reguleringer, der foretages hvert år? |

1. **Eventuelt**